เรื่องร้องเรียน (เสียงรบกวน,ห้องน้ำ,ร้องเรียน) วันที่ 2023-10-14 05:11:28 — แขวงจตุจักร เขตจตุจักร จังหวัดกรุงเทพมหานคร
ปัญหาเดิมแจ้งครั้งที่สาม ข้างบ้านทำเสียงดังรบกวน ชอบตำในบ้าน เคาะห้องน้ำซึ่งกำแพงอยู่ติดกับที่บ้าน เด็กส่งเสียงร้องพร้อมกรี๊ดทั้งวัน  
ได้มีการคุยกันหลายรอบแล้วพร้อมกับคนที่เช่าบ้านตัวจริง เนื่องจากคนที่อยู่ข้างบ้านเป็นพม่าที่คนไทยเช่าบ้านให้ ในบ้านมีอยู่ประมาณ 8-9 คน และยังมีคนอื่นเข้าๆออกๆบ้านอีก 
เรื่องเสียงตำหลังจากที่เคยได้คุยกัน ตกลงว่าให้ย้ายไปตำหน้าบ้านไม่ตำในบ้านแต่ข้างบ้านก็ตำในบ้านบ้างนอกบ้านบ้างอยู่อย่างนี้ตลอด  เสียงทุบ เสียงเคาะ ยังมีอย่างต่อเนื่อง ล่าสุดคือเคาะกำแพงในห้องน้ำซึ่งเป็นกำแพงเดียวกับที่บ้านรอประมาณ 15 นาทีแล้วก็ยังไม่หยุดเคาะเพราะฉันต้องนั่งทำงานซึ่งห่างจากกำแพงไปไม่เกิน 2 เมตร จึงได้เดินไปบอกข้างบ้าน แต่ข้างบ้านบอกว่ามีคนอาบน้ำอยู่ ฉันเข้าใจว่าอาบน้ำอยู่แต่ขอว่าอย่าเคาะกำแพงได้ไหม คนที่คุยด้วยก็เอาแต่บอกว่ามีคนอาบน้ำไม่ได้เคาะอยู่อย่างนั้นแต่ไม่ไปบอกคนในห้องน้ำ คุยกันไม่รู้เรื่อง
เรื่องเด็กร้องพร้อมกรี๊ด ระยะหลังมาเด็กร้องน้อยลงแต่เอาแต่กรี๊ดตลอด บ้างทีทั้งร้องทั้งกรี๊ดทั้งวัน จนมีอาทิตย์นึงทั้งร้องทั้งกรี๊ดทั้งวันติดกันอยู่ 2 วัน เลยไปคุยกับข้างบ้าน แต่เห็นผู้หญิงนอนชันขาให้เด็กกอดขาทั้งร้องทั้งกรี๊ดอยู่อย่างนั้น พอไปว่า ว่าทำไมปล่อยให้เด็กร้องอยู่อย่างนั้น เขาก็ทำให้เด็กเงียบได้
เนื่องจากฉันต้องทำงานอยู่ที่บ้าน พอเกิดปัญหาเหล่านี้พอไปบอกทีก็เงียบที 3-4 วันก็เริ่มใหม่ ซึ่งตอนนี้ฉันทำงานที่บ้านมาประมาณ 5-6 ปี แต่มีปัญหาเรื่องกับเรื่องนี้มาตลอดช่วง 2 ปีหลังที่ข้างบ้านมีคนเพิ่มมากขึ้น และพูดไม่รู้เรื่องมากขึ้น 
หลังจากที่เคยแจ้งปัญหาไป 2 ครั้งแล้ว ผู้เช่าคนไทยกับพม่าที่อยู่ข้างบ้านได้บอกกับฉันว่ามีอะไรให้ไปบอก ให้ไปคุยกัน พอไปบอกไปคุยกันต่อหน้าทั้งสามฝ่ายเหมือนจะรู้เรื่อง แต่สุดท้ายข้างบ้านก็ทำเหมือนเดิม
#1555 #bkkrongtook